# PATVIRTINTA

Klaipėdos Eduardo Balsio menų gimnazijos direktoriaus 2020 m. gruodžio 18 d.

įsakymu Nr. V-61

**KLAIPĖDOS EDUARDO BALSIO MENŲ GIMNAZIJOS** **KORUPCIJOS PREVENCIJOS TVARKOS APRAŠAS**

**BENDROSIOS NUOSTATOS**

1. Klaipėdos Eduardo Balsio menų gimnazijos (toliau – Gimnazijos) korupcijos prevencijos tvarkos aprašas (toliau – Aprašas) reglamentuoja korupcijos prevencijos priemones, korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę.

2. Apraše vartojamos sąvokos suprantamos taip, kaip jos apibrėžtos Lietuvos Respublikos korupcijos prevencijos įstatyme ir Korupcijos rizikos analizės atlikimo tvarkoje, patvirtintoje Lietuvos Respublikos Vyriausybės nutarimu Nr. 1601 „Dėl Korupcijos rizikos analizės atlikimo tvarkos patvirtinimo“.

**KORUPCIJOS PREVENCIJOS PRIEMONĖS IR PROCESO ORGANIZAVIMAS**

3. Gimnazijos korupcijos prevencijos priemonės yra šios:

3.1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;

3.2. korupcijos prevencijos programos ir jos įgyvendinimo priemonių plano sudarymas, vykdymo koordinavimas ir kontrolė;

3.3. švietimas, visuomenės informavimas.

4. Asmenys, įgalioti vykdyti korupcijos prevenciją ir jos kontrolę, koordinuoja ir kontroliuoja korupcijos prevencijos priemonių įgyvendinimą.

**VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**

5. Siekiant užtikrinti efektyvią korupcijos prevenciją, Gimnazijoje atliekama šių veiklos sričių, kuriose yra didelė korupcijos pasireiškimo tikimybė, analizė ir vertinimas:

5.1. viešųjų pirkimų organizavimas;

5.2. efektyvus biudžeto naudojimas;

5.3. vidaus veiklos kokybės įsivertinimas;

5.4. ugdymo pasiekimų patikrinimo organizavimas ir vertinimas;

5.5. priėmimas į Gimnaziją.

6. Asmenys, pagal pareigybėse priskirtas funkcijas arba paskirti direktoriaus įsakymu vykdyti veiklas, kuriose yra korupcijos pasireiškimo tikimybė, įpareigojami vykdyti prevenciją ir kontrolę.

7. Įgalioti vykdyti korupcijos prevenciją asmenys, įtarę (gavę pranešimą) apie korupcijos pasireiškimo tikimybę savo veiklos srityje, pateikia nustatymo ir vertinimo aprašymus Gimnazijos direktoriui, kuris ne vėliau kaip per mėnesį priima sprendimus dėl pateiktos informacijos įgyvendinimo.

8. Gimnazijos direktorius išvadas apie veiklos sritis, kuriose egzistuoja korupcijos pasireiškimo galimybė, pateikia Gimnazijos tarybai.

9. Veiklos analizę ir vertinimą Gimnazijoje kalendorinių metų pabaigoje vykdo asmenys, įgalioti vykdyti korupcijos prevenciją ir jos kontrolę.

**KORUPCIJOS PREVENCIJOS PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ**

10. Vadovaudamiesi korupcijos pasireiškimo tikimybės nustatymo kriterijais, asmenys, įgalioti Gimnazijoje vykdyti korupcijos prevenciją ir kontrolę, parengia priemonių planą. Priemonių planas derinamas su Gimnazijos taryba. Tarybai pritarus, planas tvirtinamas direktoriaus įsakymu.

11. Asmenys, įgalioti Gimnazijoje vykdyti korupcijos prevenciją ir kontrolę, informaciją (išvadą) apie priemonių įgyvendinimą teikia Gimnazijos tarybai.

12. Korupcijos prevencijos programos priemonių planas skelbiamas Gimnazijos tinklapyje.

**BAIGIAMOSIOS NUOSTATOS**

13. Šio Aprašo nuostatas įgyvendina Gimnazijos darbuotojai.

14. Šio Aprašo nuostatų įgyvendinimą koordinuoja ir kontroliuoja Gimnazijos direktorius.

# \_\_\_\_\_\_\_\_\_\_\_\_\_\_\_\_\_\_\_\_\_